CELEX: 52000PC0829
Language: da
Date: 2000-12-08
Title: Forslag til Rådets afgørelse om Fællesskabets holdning i Det Fælles Råd EF-Mexico

Avis juridique important

|

52000PC0829

Forslag til Rådets afgørelse om Fællesskabets holdning i Det Fælles Råd EF-Mexico  /* KOM/2000/0829 endelig udg. */  

Forslag til RÅDETS AFGØRELSE om Fællesskabets holdning i Det Fælles Råd EF-Mexico(forelagt af Kommissionen)BEGRUNDELSE1. Afgørelse nr. 2/2000 blev vedtaget af Det Fælles Råd EF-Mexico den 23. marts 2000, og i henhold til artikel 49 deri, trådte den i kraft den 1. juli 2000.2. Afsnit III i nævnte afgørelse indeholder ordningerne og tidsrammerne for den gradvise og gensidige åbning af aftalte markeder for offentlige indkøb mellem EF og Mexico. I artikel 38, stk. 3, fastsættes det dog, at nævnte afsnit først træder i kraft, når Det Fælles Råd - efter henstilling fra det særlige udvalg for offentlige indkøb, der er nedsat ved nævnte afgørelse - har forvisset sig om, at parterne har udvekslet forklarende oplysninger om deres respektive markeder for offentlige virksomheder i overensstemmelse med formularen i bilag XIV til afgørelsen.3. Det Særlige Udvalg for Offentlige Indkøb har gennemgået de statistiske oplysninger, Fællesskabet og Mexico har forelagt i overensstemmelse med kriterierne i artikel 38, stk. 2, i afgørelse nr. 2/2000.4. Det Særlige Udvalg har vedtaget den i artikel 38, stk. 3, omhandlede henstilling, hvori det anbefaler Det Fælles Råd at fastsætte, at nævnte oplysninger er udvekslet i overensstemmelse med bilag XIV, således at afsnit III kan træde i kraft på datoen for nævnte fastsættelse.5. Kommissionen foreslår derfor, at Rådet vedtager vedføjede udkast til Fællesskabets holdning i Det Fælles Råd EF-Mexico.Forslag til RÅDETS AFGØRELSE om Fællesskabets holdning i Det Fælles Råd EF-MexicoRÅDET FOR DEN EUROPÆISKE UNION HAR -under henvisning til forslag fra KommissionenTRUFFET FØLGENDE AFGØRELSE:Eneste artikelFællesskabet godkender i Det Fælles Råd EF-Mexico den henstilling fra Det Særlige Udvalg for Offentlige Indkøb, der er vedføjet som bilag 1.Udfærdiget i Bruxelles, den .På Rådets vegneFormandBILAGHenstilling nr. 1/2000 fra Det Særlige Udvalg,  der er nedsat i henhold til artikel 32 i afgørelse nr. 2/2000Det Særlige Udvalg for Offentlige Indkøb -som har gennemgået de statistiske oplysninger, Fællesskabet og Mexico har forelagt i overensstemmelse med i artikel 38, stk. 2, i afgørelse nr. 2/2000 -HENSTILLER:(1) at Det Fælles Råd fastsætter, at de i artikel 38, stk. 2, omhandlede oplysninger er udvekslet i overensstemmelse med bilag XIV(2) at afsnit III i afgørelse nr. 2/2000 træder i kraft på datoen for nævnte fastsættelse.